Lav et referat af nedenstående tekst:

Tekst:
"Vi ses i Barcelona til Vueltaen". Sådan lyder meldingen fra Jonas Vingegaard på dagen, hvor han kan lade sig hylde som dobbelt Tour-vinder. Den lille thybo stiller nemlig til start i dette års udgave af Spanien Rundt, bedre kendt som Vuelta a España. Danskerens arbejdsgiver, cykelholdet Jumbo-Visma, bekræfter over for TV 2 Sport, at det er planen, at Vingegaard skal køre det spanske etapeløb. Dermed vender han tilbage til løbet, hvor han fik sin Grand Tour-debut tilbage i 2020. Her hjalp han holdkammeraten Primoz Roglic med at sikre den samlede sejr. Dengang blev Vingegaard selv nummer 46 - 1 time og 57 minutter efter Roglic. Kan blive historisk Siden er det - når dagens etape ind til Paris er overstået - blevet til to sejre i verdens største cykelløb, Tour de France. Derfor skriver Vingegaard sig også direkte ind på listen over storfavoritter til at tage sejren i Vueltaen, der begynder den 26. august. Skulle det lykkedes, skriver han sig ind i en meget eksklusiv klub. Der er nemlig kun fem før ham, der har vundet Tour de France og Vuelta a España i samme sæson. Chris Froome i 2017, Bernard Hinault i 1978 og Jacques Anquetil i 1963.

Referat:
Jonas Vingegaard har allerede sat det næste store kryds i cykelkalenderen.